Държавен вестник, бр. 67, 2017 г., стр. 191

БРОЙ  67	
Д Ъ Р Ж А В Е Н  В Е С Т Н И К 	
СТР.  191  
ВИСШ СЪДЕБЕН СЪВЕТ
НАРЕДБА № 6 
от 3 август 2017 г.
за извършване на процесуални действия и 
удостоверителни изявления в електронна 
форма
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се уреждат:
1. изискванията към интернет страниците 
на органите на съдебната власт;
2. техническите изисквания за извършване 
на процесуални действия и удостоверителни 
изявления в електронна форма и начините 
за извършването им;
3. форматите и техническите изисквания, 
на които трябва да отговарят електронните 
документи, изпращани към и от органите на 
съдебната власт, както и начините за пода-
ването им от гражданите и организациите;
4. форматите на сканираните документи 
и на другите електронни доказателства, 
съхранявани по електронните дела;
5. начините за плащане по електронен 
път на държавни такси, разноски и други 
задължения към органите на съдебната власт;
6. техническите изисквания към потре-
бителските, машинните и други интерфейси 
на информационните системи, използвани 
от органите на съдебната власт;
7. електронните адреси, на които могат 
да се изпращат електронни изявления от 
органите на съдебната власт, в зависимост 
от определените начини на извършване на 
процесуални действия и удостоверителни 
изявления;
8. изискванията за оперативна съвмести-
мост и информационна сигурност, включител-
но изискванията за интерфейси, стандарти за 
обмен, формати на предаваните електронни 
документи и начинът на обмен между орга-
ните на съдебната власт;
9. правилата относно оперативната съв-
местимост и сигурния обмен на електронни 
документи с лицата, осъществяващи публич-
ни функции, с организациите, предоставящи 
обществени услуги, и с административните 
органи съгласно закона за електронното 
управление.
(2) Всички правила и изисквания за 
извършване на процесуални действия в 
електронна форма и за осигуряване на въз-
можност за извършването им, предвидени 
в тази наредба, се прилагат и по отношение 
на исканията за удостоверителни изявления 
и извършването им в електронна форма от 
органите на съдебната власт, доколкото не 
е предвидено друго.
Г л а в а  в т о р а
ОБЩИ ИЗИСКВАНИЯ ЗА ИЗВЪРШВАНЕ 
НА ПРОЦЕСУАЛНИ ДЕЙСТВИЯ И УДОС-
ТОВЕРИТЕЛНИ ИЗЯВЛЕНИЯ В ЕЛЕК-
ТРОННА ФОРМА
Чл. 2. (1) Пленумът на Висшия съдебен 
съвет изгражда и поддържа Единен портал 
за електронно правосъдие. 
(2) Възможността за извършването на 
процесуални действия и удостоверителни 
изявления в електронна форма се предоставя 
чрез Единния портал за електронно право-
съдие по достъпен начин в удобен диалогов 
режим, включително за лица с увреждания.
Чл. 3. (1) Пленумът на Висшия съдебен 
съвет води, поддържа и актуализира регистър 
на процесуалните действия и удостовери-
телните изявления, извършвани от органите 
на съдебната власт по електронен път. Ре-
гистърът е достъпен на Единния портал за 
електронно правосъдие.
(2) Пленумът на Висшия съдебен съвет 
и органите на съдебната власт разгласяват 
извършваните от тях процесуални действия 
и удостоверителни изявления в електронна 
форма по разбираем и достъпен начин чрез 
Единния портал за електронно правосъдие 
и официалните им интернет страници.
(3) Пленумът на Висшия съдебен съвет 
и органите на съдебната власт оповестяват 
публично официалните си интернет страници. 
Чл. 4. (1) Органите на съдебната власт 
осигуряват на страните и техните процесу-
ални представители достъп до електронните 
дела, свързаните с тях актове и извършените 
изявления по електронен път по начин, който 
позволява тяхното съхраняване и възпро-
извеждане в информационната система на 
получателя.
(2) Органите на съдебната власт осигуряват 
на страните и техните процесуални предста-
вители средства за достъп до електронните 
дела и свързаните с тях актове и извършени 
изявления в помещенията, където се намират 
техните администрации.
(3) Органите на съдебната власт осигуря-
ват чрез определени служители от техните 
администрации съдействие на страните и 
техните процесуални представители за дос-
тъп до информация за текущото състояние 
на съответното производство и до издадени 
по него актове по начин, който позволява 
тяхното възпроизвеждане по реда на чл. 360з, 
ал. 7 и 8 от Закона за съдебната власт.
Чл. 5. (1) Органите на съдебната власт 
са длъжни да събират, обработват, съх-
раняват и предоставят лични данни само 
доколкото са необходими за извършването 
на процесуални действия и удостоверителни 
изявления в електронна форма по смисъла 
на тази наредба.